มีอาการหายใจไม่ออกเวลานอนราบ นอนหลับนเตี้ย เหมือนมีอะไรปิดกั้นระหว่างช่องทางระหว่างปากกับจมูก ทำให้ตื่นทั้งคืน เวลากลางวันจะปรกติ และเวลาหาฟันจะมีปัญหามาก เพราะเวลาอ้าปากทำฟัน จะหายใจยากมาก
สวัสดีค่ะ อาการหายใจไม่ออก หายใจลำบาก อาจเกิดจาก-มีการอุดกั้นบริเวณทางเดินหายใจ เช่น ต่อมทอนซิลที่โตมากผิดปกติ หรือในคนที่มีน้ำหนักมาก อาจมีเนื้อเยื่อบริเวณหลังช่องคอย้อยลงมาปิดทางเดินหายใจ-เกิดหลังการออกกำลังกาย หรือใช้แรงอย่างหนัก-มีการติดเชื้อในระบบทางเดินหายใจ เช่น ปอดอักเสบ อาจมีอาการไข้ ไอ เหนื่อย-โรคหอบหืด หลอดลมหดตัวแคบลง ทำให้หายใจลำบาก-โรคหัวใจวาย อาจทำให้เหนื่อยง่ายขึ้น ขาบวม นอนราบไม่ได้-โรคภูมิแพ้ หรือปฏิกิริยาแพ้ต่อสารอย่างรุนแรง อาการที่อาจพบร่วมด้วย เช่น มีผื่นคัน ผิวหนังบวมแดงจากอาการที่ให้มา แนะนำพบแพทย์เพื่อตรวจร่างกายบริเวณในปากและจมูกดูว่ามีก้อนหรือต่อมทอนซิลที่โตผิดปกติหรือไม่ หากมีน้ำหนักเกิน ควรลดน้ำหนัก และตอนนอนควรให้ผู้อื่นสังเกตด้วยว่ามีการกรนหรือหยุดหายใจขณะหลับหรือไม่ ถ้ามีควรรีบไปพบแพทย์